stanford-oval/wikipedia huggingface dataset:
Ganz vállalatok

| Ganz vállalatok |
| --- | --- |
Perustettu:  1845
Kotipaikka:  Budapest, Unkari
Toimiala:  liikennevälineiden valmistaminen ja rauta- sekä terästeollisuus
Tuotteet:  raitiovaunut, junat, laivat ja generaattorit
Infobox OKVirheellinen NIMI-arvo: 
Ganz vállalatok on unkarilainen vuonna 1844 perustettu teollisuusyritys, joka on keskittynyt erityisesti liikennevälineiden valmistamiseen. Erityisen tunnettuja ovat Ganzin raitiovaunut.
Ábrahám Ganz perusti Ganzin 1845, ja sen valmistamia junanpyöriä vietiin kaikkialle Eurooppaan. Ganzin kuoleman jälkeen András Mechwart otti yrityksen haltuunsa 1875 ja kehitti siitä Unkarin suurimpiin kuuluvan teollisuusyrityksen. Ganziin perustettiin 1878 sähköosasto, joka eriytyi omaksi yrityksekseen 1900-luvun alussa. Ganz perusti 1909 telakan Rijekaan. Vuoden 1911 yhdistymisen jälkeen telakasta tuli Itävalta-Unkarin merkittävimpiä.
Ganzin merkittävimmäksi tuotteeksi muodostui 1920-luvulla raitiovaunut, joita myytiin Euroopan lisäksi myös Argentiinaan, Egyptiin, Intiaan ja Uruguayhin. Ganz kansallistettiin 1946 ja siitä muodostettiin kuusi suurta yritystä 1949. Yritykset liittyivät toisten kanssa seuraavien vuosikymmenien aikana, ja esimerkiksi Ganzin vaunuista ja koneista vastannut yritys yhdistyi 1959 MÁVAGin kanssa. Ganz-MÁVAG osti monia pienempiä tehtaita, ja sen tuotteet laajenivat muun muassa siltoihin. Ganz-MÁVAG valmisti rautaosia esimerkiksi moniin Tiszan siltoihin ja Budapestin Elisabetin siltaan. Ganzin rautatietehdas siirtyi 1989 brittiläisen Telfos Holdingin omistukseen ja parin vuoden päästä itävaltalainen GE Jenbacher osti Ganz-Hunsletin.
Aiheesta muualla

Kuvia tai muita tiedostoja aiheesta Ganz vállalatok Wikimedia Commonsissa
Göran Stenberg

Göran Mikael Stenberg (s. 13. maaliskuuta 1935 Hämeenlinna) on suomalainen eläköitynyt yritysjohtaja, joka on saanut kauppaneuvoksen arvonimen.
Stenbergin vanhemmat olivat hammaslääkäri Ole Göran Mikael Stenberg ja Majlis Sundgren. Hän avioitui 1957 pankkivirkailija Marja-Sinikka Kajavan kanssa. Stenberg valmistui farmaseutiksi 1957 ja luonnontieteiden kandidaatiksi 1963 Helsingin yliopistosta. Hän oli Suomen UCB Oy:n lääke-esittelijä 1957–1963, Orion Oy:n vientipäällikkö 1963, Oy Alfred Benzon Ab:n toimitusjohtaja 1963–1974, Hässle-Ciba-Geigy Oy:n markkinointijohtaja, varatoimitusjohtaja 1974–1975 ja toimitusjohtaja 1975–1979 sekä Suomen Astra Oy:n toimitusjohtaja 1979–1994. Stenbergillä oli työuransa aikana myös useita lääketeollisuuden ja muita asiantuntija- ja luottamustehtäviä. Kauppaneuvoksen arvonimen hän sai 1994.
Feneós

| Feneós Φενεός |
| --- | --- |
 Feneóksen maisemia.
 Kunnallisyksikön sijainti
 Feneós
 Koordinaatit: 37°57′4″N, 22°19′28″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Korinthia
Kunta:  Sikyóna
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  420603
Väkiluku (2011):  1 342
 – Kylä­yhdys­kunta:  87
 – Kylä:  87
Aikavyöhyke:  UTC+2
 – Kesäaika:  UTC+3
Rekisterikilpi:  KR
Infobox OKVirheellinen NIMI-arvo: 
Feneós (kreik. Φενεός) on Kreikan kylä sekä samanniminen Sikyónan kunnan kunnallisyksikkö (Δημοτική Ενότητα Φενεού, Dimotikí Enótita Feneoú) ja entinen itsenäinen kunta. Se sijaitsee Korinthian alueyksikössä Peloponnesoksen alueella. Koko kunnallisyksikön väkiluku on 1 342 ja varsinaisen Feneóksen kylän väkiluku 87 (vuonna 2011).
Feneóksen kylä sijaitsee Peloponnesoksen niemimaan pohjoisissa sisäosissa Kyllíni- eli Zíreia-vuoren länsipuolella, linnuntietä noin 55 kilometriä länteen Kórinthoksen kaupungista. Se on ottanut nykyisen nimensä lähellä – tarkemmin Archaía Feneóksen kylän paikalla – sijainneesta antiikin aikaisesta Feneoksen kaupungista. Vuoteen 1927 saakka kylän nimi oli Sivísta (Σιβίστα) tai Syvísta (Συβίστα). Feneóksen kunnallisyksikkö käsittää Sikyónan kunnan länsiosan.
Feneós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sikyónan kuntaan yhdessä Stymfalían kanssa, jolloin se muuttui uuden kunnan kunnallisyksiköksi.
Kunnallisyksikön osat

Feneóksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Archaía Feneós | Archaía Feneós | 225 |
| Archaía Feneós | Pyhän Georgioksen luostari (Moní Agíou Georgíou Feneoú) | 5 |
| Archaía Feneós | Loúzi | 25 |
| Archaía Feneós | Vília | 21 |
| Feneós | Feneós | 87 |
| Gkoúra | Gkoúra | 231 |
| Káto Tarsós | Áno Tarsós | 16 |
| Káto Tarsós | Káto Tarsós | 13 |
| Máti | Amygdaléa | 14 |
| Máti | Máti | 180 |
| Mesinó | Mesinó | 227 |
| Mosiá | Mosiá | 172 |
| Panórama | Panórama | 67 |
| Stenó | Stenó | 59 |
Yhteensä: 1 342
Aiheesta muualla

Kuvia tai muita tiedostoja aiheesta Feneós Wikimedia Commonsissa
Eurythmics

| Eurythmics |
| --- | --- |
 Eurythmics Rock am Ring -festivaleilla Nürburgissa, Saksassa vuonna 1987.
Tiedot
Toiminnassa:  1980–1990, 1999–2005
Tyylilaji:  uusi aalto, synthpop, rock, R&B
Kotipaikka:  Lontoo, Englanti, Yhdistynyt kuningaskunta
Laulukieli:  englanti
Jäsenet:  Annie Lennox   Dave Stewart  
Levy-yhtiö:  RCA Records   Arista Records  
Aiheesta muualla
Kotisivut
Infobox OKNimi-testi OK: 
Eurythmics oli brittiläinen popmusiikki-duo, jonka perustivat Annie Lennox ja Dave Stewart vuonna 1980. Yhtye saavutti kansainvälistä listamenestystä erityisesti 1980-luvun puolivälissä. Viimeisen studioalbuminsa se julkaisi vuonna 1999.
Eurythmics tunnetaan erityisesti laulaja Annie Lennoxin vahvasta äänestä sekä tuottaja/muusikko Dave Stewartin musiikillisista kokeiluista ja eri tyylilajien yhdistelystä. Eurythmicsin musiikki on tyylillisesti yhtä aikaa futuristista ja perinteistä sekä helposti lähestyttävän melodista. Ensimmäisillä levytyksillään duo käytti paljon syntetisaattoreita mutta ryhtyi myöhemmin käyttämään myös kitaroita sekä jousi- ja puhallinsoittimia. Duo tuli tunnetuksi myös teatraalisista musiikkivideoistaan.
Diskografia

In the Garden (1981)
Sweet Dreams (Are Made of This) (1983)
Touch (1983)
Touch Dance, uudelleenmiksaus (1984)
1984 (For the Love of Big Brother) (1984)
Be Yourself Tonight (1985)
Revenge (1986)
Savage (1987)
We Too Are One (1989)
Peace (1999)
Diskografia > Kokoelmia ja live-albumeita

Greatest Hits (1991)
Live 1983–1989 (1993)
The Ultimate Collection, kokoelma vuosilta 1982–2005. Sisältää yhtyeen kaksi uutta kappaletta (2005)
Aiheesta muualla

Kuvia tai muita tiedostoja aiheesta Eurythmics Wikimedia Commonsissa
Annie Lennox lavalla Eurythmicsin konsertissa vuonna 1986
Giorgia Gueglio

| Giorgia Gueglio |
| --- | --- |
 Giorgia Gueglio
Henkilötiedot
Syntynyt: 1974 (ikä 49–50) Genova, Italia
Ammatti:  laulaja
Muusikko
Aktiivisena:  1998–
Tyylilajit:  heavy metal   neoklassinen metalli
Yhtyeet:  Mastercastle   Artisluna
Aiheesta muualla
Kotisivut
  [ Muokkaa Wikidatassa ] [ ohje ]  
Giorgia Gueglio (s. 1974 Genova, Italia) on italialainen laulaja. Hänet tunnetaan parhaiten power metal -yhtye Mastercastlen toisena laulajana, minkä lisäksi hän on yhtyeen kappaleiden pääasiallinen sanoittaja
Diskografia

The Phoenix (2009)
Last Desire (2010)
Aiheesta muualla

Kuvia tai muita tiedostoja aiheesta Giorgia Gueglio Wikimedia Commonsissa
Kotisivut Myspacessa (englanniksi)
Mastercastle Myspacessa (englanniksi)
MacLaren, Ed: Giorgia Gueglio – MasterCastle (haastattelu) Femme Metal.  2010. Arkistoitu 27.2.2012. (englanniksi)
Gaspard Ulliel

| Gaspard Ulliel |
| --- | --- |
 Gaspard Ulliel
Henkilötiedot
Syntynyt: 25. marraskuuta 1984  Boulogne-Billancourt, Pariisi
Kuollut: 19. tammikuuta 2022 (37 vuotta)  Grenoble, Ranska
Ammatti:  näyttelijä, malli
Näyttelijä
Aktiivisena:  1997–2022
Aiheesta muualla
IMDb
Elonet
Gaspard Ulliel (25. marraskuuta 1984 Boulogne-Billancourt, Ranska – 19. tammikuuta 2022 Grenoble, Ranska) oli ranskalainen näyttelijä ja malli. Hänen tunnetuimpia roolejaan ovat Hannibal Lecter elokuvassa Nuori Hannibal ja Manech elokuvassa Pitkät kihlajaiset.
Ulliel loukkaantui vakavasti lasketteluonnettomuudessa 18. tammikuuta 2022. Hän kuoli seuraavana päivänä sairaalassa Grenoblessa.
Filmografia

Mission protection rapprochée (1997) (televisioelokuva)
Bonnes vacances (1998) (televisioelokuva)
Alias (1999) (lyhytelokuva)
Le refuge (televisiosarja)
La bascule (1999) (televisioelokuva)
Juliette (1999) (televisioelokuva)
Julien l'apprenti (2000) (televisioelokuva)
Susien klaani (2001)
L'oiseau rare (2001) (televisioelokuva)
Kesä kaikilla (2002)
Les égarés (2003)
The Tulse Luper Suitcases, Part 2: Vaux to the Sea (2004)
Pitkät kihlajaiset (2004)
Le dernier jour (2004)
La maison de Nina (2005)
Pariisi, rakkaudella (2006)
Jacquou le croquant (2007)
Nuori Hannibal (2007)
La troisième partie du monde (2008)
Un barrage contre le Pacifique (2008)
Le premier cercle (2009)
The Vintner’s Luck (2009)
Ultimatum (2009)
La princesse de Montpensier (2010)
L'art d'aimer (2011)
Tu honoreras ta mère et ta mère (2012)
Les Cinq Légendes (2012)
Saint Laurent (2014)
Palkinnot

Ulliel oli ehdokkaana Lupaavimman näyttelijän César-palkinnon saajaksi vuosina 2002 ja 2003. Vuonna 2004 hän voitti kyseisen palkinnon elokuvasta Pitkät kihlajaiset.
GAU-8 Avenger

GAU/A-8 gatling-konetykin rakenne.
GAU-8 Avenger (suom. Kostaja) on yhdysvaltalainen, alkujaan General Electricin, nykyisin General Dynamicsin  valmistama gatling-tyyppinen konetykki. Tykissä on 7 putkea ja sen kaliiperi on 30 mm. Ase pystyy käyttämään alikaliiperi-ammuksia, joiden vaarna on valmistettu köyhdytetystä uraanista. Näillä ammuksilla on voimakas läpäisykyky suuren kineettisen energiansa johdosta, lennosta tehdyissä iskuissa panssaroituja maaleja kuten panssarivaunuja vastaan. Tykin tulinopeus on suuri, teoreettisesti 3 900 ls/min, jopa 4 200 ls/min. Kuitenkin tykillä ammutaan yleensä vain noin 2 sekuntia kestäviä purskeita, jottei tykki ylikuumenisi.
GAU-8 Avengerin 30 mm ammus, verrattuna .30-06 (0.30 cal.) Springfield-kiväärin panokseen.
Historia

USAF julkisti uudentyyppisen A-X–lähitukikoneen kiinteän pääaseen teknisen spesifikaation marraskuussa 1970. Sekä Philco–Ford että General Electric valittiin kesäkuussa 1971 valmistamaan aseen prototyypit. Tykkityyppiä testattiin ensimmäisen kerran 26. helmikuuta 1974.
Ase pystyy tuhoamaan kohteensa jopa 6 km etäisyydeltä, joskin noin 2 km on suositeltu tulitusetäisyys panssaroituja maaleja vastaan. Konetykin lempinimi onkin Tank Buster. Tuhoamistodennäköisyys eli ns. kill ratio on peräti 80%.
Tykin omamassa on 281 kg ja kokonaispituus 6,10 metriä. Siitä aseputken pituus on 2,30 metriä. Konetykkiä on käytetty Fairchild Republic A-10 Thunderbolt II rynnäkkösuihkukoneessa, sekä sotalaivoissa käytetyssä Goalkeeper CIWS-torjuntajärjestelmässä. GAU-8 Avengerista on kehitelty jatkomuunnoksia, kuten  25 mm kaliiperiset GAU-12 Equalizer (mm. AV-8B Harrier II:ssa) sekä GAU-22 Equalizer, joka on F-35 Lightning II:n ampuma-aseistus. Näiden omamassat ovat arviolta 50% tätä tyyppiä keveämpiä.
Ammustyypit

PGU-14/B API Armor Piercing Incendiary (DU - köyhdytetty uraani-vaarna)
PGU-13/B HEI High Explosive Incendiary
PGU-15/B TP Target Practice
GAU/A-8 rinnastettuna Kuplavolkkariin.
Käännös suomeksi
Gerry Legras

| Mitalit> Maa:   Seychellit.Miesten nyrkkeily.Kansainyhteisön kisat  | Mitalit> Maa:   Seychellit.Miesten nyrkkeily.Kansainyhteisön kisat  | Mitalit> Maa:   Seychellit.Miesten nyrkkeily.Kansainyhteisön kisat  | Maa:   Seychellit> Miesten nyrkkeily. |
| --- | --- | --- | --- |
|  Hopeaa | Kuala Lumpur 1998 | 63,5 kg |  |
Gerry Legras (s. 5. huhtikuuta 1966) on seychelliläinen entinen nyrkkeilijä.
Legras kilpaili Kansainyhteisön kisoissa 1994, joissa hän hävisi alle 63,5-kiloisten sarjassa toisella kierroksella. Hän hävisi toisen ottelunsa myös Atlantan olympialaisissa 1996, mutta voitti hopeaa Kuala Lumpurissa pidetyissä vuoden 1998 Kansainyhteisön kisoissa. Legras ryhtyi myöhemmin valmentajaksi ja sai vuonna 2010 Kansainväliseltä olympiakomitealta palkinnon nuorten urheilijoiden parissa tekemästään työstä.
Frank McGee

| Frank McGee |
| --- | --- |

Henkilötiedot
Syntynyt: 4. maaliskuuta 1882 Ottawa, Kanada
Kuollut: 16. syyskuuta 1916 (33 vuotta) Courcelette, Ranska
Jääkiekkoilija
Pelipaikka:  keskushyökkääjä/rover
Maila:  vasen
Pelaajaura
Pääsarjaura:  1903–1906
Seurat:  Ottawa HC
Hockey Hall of Fame
 1945 
Francis ”Frank” Clarence McGee (4. marraskuuta 1882 Ottawa, Kanada – 16. syyskuuta 1916 Courcelette, Ranska) oli kanadalainen jääkiekkoilija, joka pelasi 1903–1906 Ottawa Hockey Clubissa. Vaikka McGee oli menettänyt teini-iässä näkönsä toisesta silmästään, hän oli lyhyen uransa aikana jääkiekon pelätyimpiä maalintekijöitä. Hän auttoi Ottawaa puolustamaan kymmenen kertaa Stanley Cup -pokaalia. Stanley Cup -otteluissa McGee teki keskimäärin kolme maalia ottelua kohden ja yhdessä pelissä jopa ennätykselliset 14 maalia. McGee otettiin Hockey Hall of Fameen sen ensimmäisenä vuonna 1945.
Elämäkerta > Nuoruus

Francis McGee syntyi Ottawassa vuonna 1882. Hänen vanhempansa olivat John Joseph McGee ja Elizabeth Crotty. Francisin isä John Joseph McGee oli Kanadan valtakunnanneuvoston jäsen ja hänen setänsä Thomas D’Arcy McGee oli kuulunut niin sanottuihin Konfederaation isiin, jotka olivat osallistuneet Kanadan konfederaatiota edeltäneisiin konferensseihin.
McGee kävi koulunsa Ottawassa ja työskenteli valmistumisensa jälkeen intiaaniasioiden virastossa. Hän oli intohimoinen urheilija ja harrasti useita lajeja, kuten lacrossea ja kanadalaista jalkapalloa. Hänen ykköslajinsa oli kuitenkin jääkiekko, jota hän pelasi, vaikka oli menettänyt vuonna 1900 Canadian Pacific Railwayn joukkuetta vastaan käydyssä ottelussa näön toisesta silmästään. Häntä kutsuttiin onnettomuuden takia nimellä ”One-Eyed Frank McGee” (”Yksisilmä-Frank McGee”).
Elämäkerta > Jääkiekkoura

McGeen ura jääkiekon pääsarjassa alkoi tammikuussa 1903, kun hän siirtyi Ottawa Hockey Clubiin. Ensimmäisessä ottelussaan hän teki heti kaksi maalia, kun Ottawa voitti hallitsevan Stanley Cup -mestarin Montreal AAA:n 7–1. Kolme viikkoa myöhemmin McGee teki viisi maalia Montreal Victoriasia vastaan Stanley Cup -mestaruusottelussa. Tuohon aikaan Stanley Cup oli niin sanottu haastepalkinto, sillä joukkue sai pitää pokaalia, kunnes toinen joukkue onnistui voittamaan sen haasteotteluissa. Ottawa puolusti pian voittonsa jälkeen Stanley Cupia haasteottelussa Rat Portage Thistlesia vastaan. Neljässä Stanley Cup -ottelussa McGee teki seitsemän maalia. Ottawa onnistui kaikkiaan voittamaan tai puolustamaan Stanley Cup -mestaruutta kymmenen kertaa vuosien 1902–1906 aikana.
McGee teki Stanley Cup -ennätyksiä vuosien 1904–1905 aikana. Toronto Marlborosia vastaan 25. helmikuuta 1904 pelatussa toisessa Stanley Cup -ottelussa McGee teki ennätykselliset viisi maalia. Hän sivusi ennätystään seuraavassa kuussa Brandon Wheat Citiesia vastaan käydyssä Stanley Cup -haasteottelussa.
Dawson City Nuggets haastoi Ottawan Stanley Cup -pokaalista ottelussa, joka käytiin tammikuussa 1905. Ottawa voitti ottelusarjan helposti maalein 9–2 ja 23–2. Jälkimmäisessä ottelussa McGee teki peräti 14 maalia, mikä on Stanley Cup -otteluiden ennätys. Myöhemmin kevään 1905 aikana Ottawa voitti myös Federal Amateur Hockey Leaguen mestaruuden. McGee teki FAHL-kauden aikana 17 maalia kuudessa ottelussa. Tämän jälkeen Ottawa puolusti vielä Stanley Cup -pokaalia Rat Portage Thistlesia vastaan. Murtuneella ranteella pelannut McGee teki kolmannessa ja ratkaisevassa ottelussa voittomaalin.
Ottawa pelasi kaudella 1905–1906 Eastern Canada Amateur Hockey Association -sarjassa, jonka runkosarjassa McGee teki 28 maalia seitsemässä ottelussa. Ottawa onnistui puolustamaan Stanley Cup -mestaruuttaan vielä kahdesti, helmikuussa ja maaliskuussa 1906. Queen’s Universityn joukkuetta vastaan McGee teki kuusi maalia kahdessa ottelussa ja Smiths Fallsin joukkuetta vastaan yhdeksän maalia.
Ottawan kolmen vuoden aikakausi päättyi lopulta keväällä 1906 ottelusarjaan Montreal Wanderersia vastaan. Wanderers sai pokaalin itselleen voitettuaan kahden ottelun sarjan yhteismaalein 12–10. McGee päätti lopettaa uransa hävityn sarjan jälkeen. Hän oli vasta 23-vuotias eikä halunnut ajan väkivaltaisessa pelissä menettää vielä näköään toisestakin silmästään. McGee teki pääsarjauransa aikana 135 maalia 45 ottelussa.
Elämäkerta > Kaatuminen ensimmäisessä maailmansodassa

McGee taisteli ensimmäisessä maailmansodassa. Ei tiedetä, miten toisesta silmästään sokea McGee onnistui liittymään asevoimiin, mutta veljenpoikansa mukaan hän huijasi armeijan näkötestissä. Lääkärintodistuksen mukaan hän olisi nähnyt riittävän hyvin kummallakin silmällä.
McGee lähti toukokuussa 1915 Kanadasta Englantiin 21. jalkaväkipataljoonan luutnanttina. Joulukuussa hän haavoittui polveen Ranskassa ja hänet lähetettiin toipumaan Englantiin. McGee palasi 21. elokuuta 1916 Sommen taisteluihin ja kaatui 16. syyskuuta Courceletten lähellä Flers–Courceletten taistelussa. McGeen ruumista ei löydetty, mutta hän on yksi 11 169:sta ensimmäisessä maailmansodassa kuolleesta kanadalaisesta, joiden muistoksi Pas-de-Calais’en on pystytetty Canadian National Vimy Memorial.
Pelityyli ja tunnustukset

McGee oli yksi 1900-luvun alun parhaimman joukkueen keskeisimpiä pelaajia. Hänen mailankäsittely- ja laukaisutaitonsa tekivät hänestä aikansa pelätyimpiä hyökkääjiä. McGee oli myös todella kilpailuhenkinen, ja hän oli aina parhaimmillaan tärkeimmissä otteluissa.
McGee valittiin postuumisti ensimmäisten joukossa Hockey Hall of Fameen vuonna 1945.
Tilastot

Ottawa HC vuonna 1905. McGee takarivissä oikealla.
Gerry Goffin

Gerald ”Gerry” Goffin (11. helmikuuta 1939 – 19. kesäkuuta 2014 Brooklyn, New York, Yhdysvallat) oli yhdysvaltalainen sanoittaja, joka tuli tunnetuksi varsinkin yhteistyöstään Carole Kingin kanssa. Goffin ja King kuuluvat sekä Songwriters (1987) että Rock and Roll Hall of Fameen (1990).
Goffin oli naimisissa Kingin kanssa vuosina 1960–1968. Parin yhteistyön tulosta olivat esimerkiksi kappaleet ”Will You Love Me Tomorrow” (1960) ja ”The Loco-Motion” (1962). Goffin työskenteli myös esimerkiksi Barry Goldbergin ja Michael Masserin kanssa.
Gerry McGee

Gerald (Gerry) James McGee (17. marraskuuta 1937 Eunice, Louisiana – 12. lokakuuta 2019) oli yhdysvaltalainen muusikko, joka toimi pitkään The Ventures -yhtyeen soolokitaristina. 
Gerry liittyi yhtyeeseen ensimmäisen kerran vuonna 1968 ja lähti siitä vuonna 1972, kunnes palasi 1985 ja soitti yhtyeessä aina kuolemaansa asti. Soolokiertueellaan Japanissa lokakuussa 2019 hän sai sydänkohtauksen esiintymislavalla, vaipui koomaan ja kuoli muutamaa päivää myöhemmin.
Game Boy

| Game Boy |
| --- | --- |


Kehittäjä:  Nintendo
Tuotesarja:  Game Boy
Sukupolvi:  4. sukupolvi
Julkaisu:  JPN 21. huhtikuuta 1989 USA Elokuu 1989 EU 1990
Laitteisto:  Mallin DMG-01 tekniset tiedot:   prosessori: muunnos Z80:stä,   voimanlähde: 4 AA-paristoa tai ladattava paristosarja,   virrankulutus: noin 700 mW,   paino: noin 300 g (paristoineen),   äänen ulostulo: kaiutin (10 mW) ja kuulokkeet (2 mW),   näyttö: STN-tyyppinen upotettu piste-LCD
Muisti:  8 kilotavua
Tallennusväline:  pelimoduuli
Mitat:  90 mm × 148 mm × 32 mm
Lisälaitteet:  mm. linkkikaapeli, laturi, akku, spottivalot, kuulokkeet
Liitettävyys:  linkkikaapelilla toiseen Game Boyhin
Myydyt yksiköt:  Joulukuu 2004: 69,42 miljoonaa maailmanlaajuisesti
Pelit:  Luettelo Game Boy -peleistä
Edeltäjä:  Game & Watch
Seuraaja:  Game Boy Pocket
Lisää videopeliartikkeleitaVideopelien teemasivulla
Game Boy on Nintendon käsikonsoli, joka julkaistiin Japanissa ja Yhdysvalloissa vuonna 1989 ja Euroopassa vuonna 1990. Game Boy on kaupallisesti yksi menestyneimmistä ja pitkäikäisimmistä pelikonsoleista. Sen suosituimpia pelejä ovat Tetris ja Pokémon-pelit. Game Boyta ja sen seuraajaa Game Boy Coloria on myyty maailmanlaajuisesti yhteensä noin 118,69 miljoonaa kappaletta.
Ominaisuudet

Game Boyssa on nestekidenäyttö, joka näyttää neljä eri vihertävää harmaan sävyä. Näyttö ei ole valaistu. Konsolin perusnäppäimet sijaitsevat sen etupuolen alalaidassa. Ne muistuttavat hyvin paljon NES-konsolin ohjaimen vastaavia. Game Boyssa on A- ja B-toimintanapit, Start- ja Select-valintanapit sekä ristiohjain. Konsolin oikealla puolella sijaitsee äänenvoimakkuudensäädin ja vasemmalla puolella kontrastisäädin. Virta kytketään liukukytkimestä, joka on konsolin päällä ja lukitsee samalla pelimoduulin paikalleen.
Game Boyssa on myös liittimet kuulokkeille (3,5 mm:n stereojakki), linkkikaapelille ja ulkoiselle virtalähteelle.
Pelit

Julkaisuaikana Japanissa oli saatavilla neljä peliä:
Alleyway
Baseball
Super Mario Land
Yakuman
Pohjois-Amerikan julkaisussa oli saatavilla lisäksi kaksi muuta peliä:
Tennis
Tetris
Euroopan julkaisussa Tennis ei ollut saatavilla.
Super Mario Land oli alkuvaiheessa merkittävä suosioon vaikuttanut peli ja sitä myytiin 18 miljoonaa kappaletta. Tetris tuli mukana Pohjois-Amerikassa ja myi 35 miljoonaa kappaletta ollen konsolin myydyin peli. The Legend of Zelda: Link’s Awakening myi kolme miljoonaa kappaletta. Ensimmäiset Pokémon-pelit (Pokémon Red ja Blue) julkaistiin Game Boylle.
Muita suosittuja Game Boy -pelejä olivat Dr. Mario ja Kirby’s Dream Land.
Aiheesta muualla

Kuvia tai muita tiedostoja aiheesta Game Boy muunnelmineen Wikimedia Commonsissa
Viralliset kotisivut (arkistoitu) (englanniksi)
The Insane Engineering of the Gameboy Real Engineering -kanavan video kertoo Game Boyn suunnittelusta ja rakenteesta. 18 min.
Nintendon laitteet
| --- | --- |
Pelikonsolit:   Color TV Game  NES/Famicom NES 2/AV Famicom  SNES/Super Famicom  Virtual Boy  Nintendo 64 iQue Player  GameCube Panasonic Q  Wii  Wii U  Nintendo Switch  Nintendo Switch 2 
Käsikonsolit:   Game & Watch  Game Boy  Game Boy Color  Game Boy Advance  Game Boy Advance SP  Nintendo DS  Game Boy Micro  Nintendo DS Lite  Nintendo DSi  Nintendo DSi XL  Nintendo 3DS  Nintendo 3DS XL  Nintendo 2DS  New Nintendo 3DS  New Nintendo 3DS XL  New Nintendo 2DS XL  Nintendo Switch Lite 
Kolikkopelit:   Vs. UniSystem/DualSystem  PlayChoice-10  Nintendo Super System  Triforce
Gerald

Gerald on germaaninen miehen etunimi. Se on yhdistelmä muinaisyläsaksan sanoista gēr, "keihäs", ja walt, "valta". Se tarkoittaa siis "keihään valtaa". Nimi Gerald äännetään englanniksi /ˈd͡ʒɛɹ.əld/ ja saksaksi  /ˈgeː.ʁalt/.
Suomessa etunimi Gerald on vuoteen 2023 mennessä annettu yhteensä alle 319 ihmiselle.